**I Sanajärjestys**

**Toteamuslauseen sanajärjestys**

Saksassa, kuten ruotsissakin, verbi eli tekemistä ilmaiseva sana on **toisella sijalla.** Toteamuslause voi alkaa joko **subjektilla** eli tekijällä tai esim. aikaa tai paikkaa ilmaisevalla **adverbilla**. Lause voi alkaa myös objektilla eli tekemisen kohteella. **Verbi kuitenkin on aina toisella sijalla**.

1. *Ich* ***studiere*** *Deutsch heute Abend zu Hause.*  
   Minä opiskelen saksaa tänä iltana kotona.

-> subjekti (kuka tekee) + predikaatti (verbi: mitä tekee) + objekti (mihin tekeminen kohdistuu) + muut määreet kuten aika, paikka jne.

1. *Heute* ***studiere*** *ich Deutsch, morgen* ***studiere*** *ich Schwedisch.*  
   Tänään opiskelen saksaa, huomenna opiskelen ruotsia.

-> Lauseen aloittaa adverbi, joka ilmaisee aikaa mutta verbi on silti taas **toisella sijalla.**

1. *An der Universität* ***studiere*** *ich Deutsch, zu Hause studiere ich Schwedisch.*  
   Yliopistolla opiskelen saksaa, kotona opiskelen ruotsia.

* Ajan adverbin tavoin myös esim. paikkaa ilmaiseva adverbi voi aloittaa lauseen, jolloin taas noudatetaan "käänteistä sanajärjestystä" subjektin ja predikaatin suhteen ja **verbi on toisella sijalla.**

1. *Deutsch und Schwedisch mag ich, Französisch nicht so viel.*  
   Saksasta ja ruotsista minä pidän, ranskasta en niin paljon.

-> aloitetaan tekemisen kohteella, mikä myös vaihtaa subjektin ja predikaatin paikat - **verbi on taas toisella sijalla**.

**Kysymyslauseen sanajärjestys**

Kysymyksissä, jotka alkavat kysymyssanalla, verbi on **toisella sijalla** heti kysymyssanan jälkeen.

*Wann* ***studierst*** *du Deutsch?*  
Milloin opiskelet saksaa?

*Warum* ***studierst*** *du Schwedisch?*  
Miksi opiskelet ruotsia?

Kysymyslause voi kuitenkin alkaa **verbilläkin:** tällainen lause onkin ainoa poikkeus "verbi toisella sijalla"- sääntöön:

***Studierst*** *du Französisch?*  
Opiskeletko sinä ranskaa?

***Magst*** *du Deutsch?*  
Pidätkö saksasta?

Myönteinen vastaus kysymykseen: **Ja**

Kielteinen vastaus kysymykseen: **Nein**

Myönteinen vastaus kielteiseen kysymykseen: **Doch**

**Hausaufgabe (läksy): käännä vielä kappale 5 kotona sekä tee t. 2a**

**Muista torstaille myös kpl 4 5 omaa lausetta!**

**Bis Donnerstag!**